**עבודה בספרות – החיים הפשוטים שלי**

שם: תום פולק

שם המחנך: חייק ציון

**ראיון עם תום גיבור הסיפור**

שלום תום, קראתי את הסיפור שלך, החיים הפשוטים שלי, ומאוד התרגשתי, נהניתי והייתי רוצה לשאול אותך כמה שאלות, אישיות וכלליות.

**- הסיפור נפתח בלוויה של אמא שלך, פתיחה עצובה וקשה מאוד. איך הצלחת לעמוד ברגע כל כך קשה, בגיל כל כך צעיר?**

אין דרך פשוטה לתאר את הסיטואציה הכי קשה של חיי, היה נורא!!! כולם בכו, במיוחד אבי, שלא ראיתי אותו בחיים בוכה קודם. כולם עצובים, כל החברים של ההורים שלי מנסים לנחם את עצמם ואותי, אבל שום דבר לא מנחם. אמא שלי מתה ושום דבר לא יחזיר אותה אלי ושום דבר כבר לא יהיה כמו שהיה עד אותו רגע כשהייתה לי אמא.

**- איך אתה מתמודד עם הגעגוע לאמא?**

הגעגוע לאמא מכה בי כל פעם שאני רואה או שומע משהו שנהגתי לעשות עם אמא, או כאשר אני לבד ואני חושב עליה. המצב לא קל אך אני צריך להישאר חזק ולהמשיך הלאה, אסור לי לתת לדבר הזה להפריע לי בדברים שאני אוהב לעשות ובלימודים.

**- מה הן דרכי ההתמודדות עם אבל שלמדת?**

כרגע אין לי דרך ברורה להתמודד עם האובדן של אמא שלי. נראה לי, שלהקיף את עצמי בחברים טובים, שמבינים אותי, כמו אלונה למשל, זה דבר שיכול להקל. אני יכול לומר שגם דמויות מבוגרות חשובות בחיים שלי, כמו המחנכת שלי, יכולים לעזור לי. שמעתי את המשפט, שהזמן מרפא ועוזר, אבל אני לא כל כך מאמין בזה. ככל שעובר הזמן הגעגוע הופך ליותר גדול והזיכרונות ליותר רחוקים.

**- האם יש לדעתך דרך עדיפה מכל הדרכים להתמודד עם אבל?**

כפי שציינתי קודם, חשוב שיהיו אנשים וחברים שאפשר לדבר איתם ולשתף אותם. יש לי חור גדול מאוד בלב וצריך למלא אותו באהבה ותמיכה מהסביבה הקרובה.

**- הבנתי שאתה חושב שאף אחד במשפחה לא יכול להבין מה עובר עלייך, מדוע אתה חושב כך?**

אני חושב שהם לא מבינים אותי בגלל הקשר שהיה לי עם אמא שלי, האחים הקטנים שלי לא מבינים כי הם צעירים מדי בשביל להבין את המשמעות הזו וההשפעה הנוראית כלפיי, במיוחד שרק השנה התחלתי את חטיבת הביניים והלימודים מתחילים לעלות ברמה.

**- למה אלונה מצליחה להבין אותך ולהכיל את האובדן שלך?**

אלונה מצליחה להבין אותי ואיך שאני מרגיש, מכיוון שגם היא חוותה אובדן של אחיה דולב שנהרג בתאונה. אלונה היא החברה הכי טובה שלי והיא יודעת להרים אותי במצבים קשים ולחזק אותי.

**- איך המחנכת שלך רוני ונילי החברה של אמא ניסו לעזור לך?**

המחנכת שלי, רוני, דיברה איתי ואמרה לי שאם אני צריך משהו או אם אני רוצה לדבר איתה ולשתף היא פנויה בכל זמן. נילי החברה של אמא שלי עוזרת לאחים שלי הקטנים, ארז ותמר והיא גם דואגת לי ושואלת לשלומי בכל פעם שאנחנו מתראים.

**- האם אתה חושב שכשחזרת לכיתה החברים היו צריכים להפסיק את כל עיסוקיהם ולהפסיק לשחק?**

לא, אני חושב שהם לא צריכים להפסיק את עיסוקיהם, כי לא כל מה שחשוב לי חשוב גם לאחרים, המשבר שלי לא צריך להשפיע על אנשים אחרים ולהפריע להם.

**- האם לדעתך חווית גם חברות שלילית?**

לא, החברים שלי ואני חברים טובים, אנחנו קרובים אחד לשני, משחקים יחד בכל יום, נפגשים אחד עם השני וכאשר אנחנו רבים אנחנו פותרים את זה ומשלימים אחר כך.

**- קראתי בסיפור שהיו לך בעיות עם המורה למדעים, אתה רוצה לספר לי על זה?**

המורה שלי למדעים, מירה, היא לא המורה האהובה ביותר על התלמידים. אני לא מבין את הגישה שלה, למה היא צועקת הרבה, מענישה שלא בצדק. נראה לי שאם היא הייתה טורחת להכיר אותי יותר, היא הייתה מתנהגת באופן שונה. חבל שיש מורים שאכפת להם רק מחומר הלימודים והילדים עצמם לא ממש מעניינים אותם.

**- בעקבות התשובה שלך, מה היית מייעץ למורים לעשות כדי שהתלמידים יכבדו אותם יותר?**

כדאי שהמורים ינסו להכיר את התלמידים קצת מעבר לשיעור. אולי לפעמים לקחת לשיחה אישית. אני מאמין שאם היא הייתה מכירה אותי ואת הסיפור האישי שלי, אולי הייתה מתנהגת באופן קצת שונה ואני בטוח שאני גם הייתי משנה את התנהגותי, מכבד אותה יותר ולומד טוב יותר בכיתה.

**- מה השתנה ביחסים שלך עם אביך לאחר מות אימך?**

היחסים שלי עם אבא הם מסובכים, אני חושב שהוא לא מבין את ההרגשה שלי אחרי שאמא מתה, אבל אני חושב שהוא לפעמים כועס עליי ומדבר איתי כי הוא רוצה לעזור לי ולהפוך אותי ליותר אחראי. אני יודע שגם לו קשה בגלל שאמא מתה ולכן קשה לו לדאוג גם לי וגם לארז ותמר.

**- מה השתנה ביחסים בינך לבין אחיך הקטנים?**

השינוי הגדול ביחסים ביני לבין אחיי הקטנים, הוא שאני צריך יותר לדאוג להם כאשר אבא שלי בעבודה, אני צריך להיות איתם ולחזק אותם למרות שאמא איננה. אני מסביר להם שאין מה לעשות וצריך להישאר חזקים ולהמשיך לדחוף אותם למעלה .

**- האם אתה מרגיש שתפקידך בבית השתנה?**

כן אני מרגיש שתפקידי בבית השתנה, אני צריך לעזור יותר בבית, לעזור ולדאוג לאחים הקטנים שלי, ארז ותמר . אני צריך לתרום יותר מעצמי ולנסות למלא את מקומה ותרומתה של אמא שלי בגלל שהיא איננה. העובדה שהיא לא איתנו יותר היא קשה ולכן אני צריך לעזור ולדאוג יותר במקומה.

**- מה הוביל למהפך ביחסים בינך לבין בוריס?**

אני חושב שהמהפך ביני לבין בוריס קרה מהיום שראיתי אותו בבית הקברות. אני ראיתי אותו עצוב והוא היה נראה בן אדם שונה לחלוטין. אני הבנתי שצריך לכבד אותו כי הוא זקן, המצב הבריאותי שלו לא טוב וקשה לו כי אשתו נפטרה לפני שלוש שנים. אני מכיר את ההרגשה שאתה מאבד מישהו כל כך קרוב אליך ולכן היחס שלי כלפיו השתנה.

**- לפעמים אתה מדמיין את החיים שלך אם אמא שלך לא הייתה מתה?**

כן, אני הרבה פעמים חושב על זה ואם אמא שלי הייתה נמצאת איתי אני חושב שהיא הייתה יכולה להקל עליי בהמון דברים. היא הייתה יכולה לדאוג לאחים שלי טוב יותר ממני, היא הייתה דואגת לי ועוזרת לי בלימודים ובכל נושא אחר. אם אמא שלי הייתה איתי, אני הייתי יותר שמח, יותר מרוכז בדברים כי המחשבה שהיא לא איתי מוציאה אותי מריכוז ומפריעה לי.

**- איך הרגשת שאבא שלך הציע לך ללכת לפסיכולוג?**

אני הרגשתי באותו הרגע שזה לא נחוץ לי אבל אני אחשוב על זה. פסיכולוג יכול לעזור לי ולשמוע את הדברים שאני מרגיש. אני הרגשתי גם אכפתיות מצידו של אבא שלי כי אני רואה שהוא רוצה לעזור לי ומציע לי רעיונות שיכולים לתרום לי כמו הפסיכולוג.

**- איך הרגשת כאשר אלונה דאגה לך לתחפושת?**

באותו הרגע התרגשתי ושמחתי כל כך, כי אלונה דאגה לי לתחפושת כמו שלה והתלהבתי ממש מהרעיון של התחפושת שהוא להתחפש לבוריס הזקן. רק אלונה יכולה להבין מה עובר עליי, היא דאגה לי לתחפושת ברגע האחרון ממש כמו אמא שלי שהייתה עוזרת לי בכל חג פורים.

**- האם פחדת ברגע שאתה ואלונה מצאתם את בוריס בביתו במצב הנורא שהוא היה? איך הרגשת שראיתי שמצבו טוב יותר בבית החולים?**

אני פחדתי מאוד לראות את בוריס במצב שהוא היה, הוא היה שרוע על הרצפה והוא היה חיוור. נלחצתי מאוד אבל אני ואלונה הצלחנו להתרכז ולהזמין אמבולנס שיפנה אותו להית החולים, שם יקבל טיפל מרופאים. פחדתי מאוד כי חשבתי שבוריס עלול למות, הוא היה במצב קשה מאוד אך לאחר מכן שהוא קיבל טיפול, נרגעתי והייתי שמח שהוא מרגיש טוב יותר.

**- האם אתה חושב שהחיים שלך באמת פשוטים ?**

אני חושב שהחיים שלי פשוטים אבל עם טוויסט. אני בסה"כ ילד בן 13 שלומד בכיתה ז', יש לי משפחה אוהבת ובית חם להגיע אליו בכל יום, יש לי חברים טובים שאוהבים אותי ודואגים לי, יש לי את אלונה שהיא החברה הכי טובה שלי והיא נמצאת איתי בכל מצב קשה והיא עוזרת לי. אך יש גם את הצד הקשה, אמא שלי שנפטרה ממחלת הסרטן, היא הייתה האדם הכי חשוב בחיים שלי ועכשיו שכבר אין לי אותה אני אדם שונה לגמרי.

**תום, אני ממש מודה לך על הזמן שהקדשת לי, על הפתיחות והשיתוף בסיפור חייך ורגשותייך. אני בטוח שילדים במצב דומה לשלך יוכלו לשאוב הרבה כוח מהסיפור שלך. מאחל לך המשך חיים טובים, אני בטוח שתצליח ועוד נשמע עליך בהמשך. אני, באופן אישי, מחכה כבר לספר הבא ומקווה שיהיה אופטימי ושמח במיוחד.**